Gw mau tau Penerokaan Eropah dari Sejarah Australia Selatan. Jelasin dalam bahasa melayu

Pemerhatian pantai Australia Selatan oleh orang Eropah pertama direkodkan pada 1627 apabila kapal Belanda 't Gulden Zeepaerdt (Kuda Laut Emas), diketuai oleh François Thijssen, mengkaji pantai itu. Thijssen menamakan penemuannya itu "Pieter Nuyts Land", sempena individu dengan kedudukan tertinggi di atas kapal tersebut.

Pada tahun 1801-02 Matthew Flinders memimpin pelayarannya mengelilingi Australia yang pertama di atas kapal , kapal peninjau Tentera Laut Diraja. Kapten Perancis Nicolas Baudin juga dalam misi tinjauan pada 1802, secara berasingan memetakan pantai selatan benua Australia dengan kapal Tentera Laut Perancis Géographe dan Naturaliste.

Ekspedisi British dan Perancis dapat saling lihat melihat, dan walaupun Perancis dan Britain sedang berperang pada masa itu, mereka bertemu secara aman di Encounter Bay ke tenggara Semenanjung Fleurieu.

Baudin merujuk kepada tanah itu sebagai "Terre Napoléon". Dalam pelayaran yang sama, Baudin menamakan Semenanjung Fleurieu sempena Charles Pierre Claret de Fleurieu, seorang penjelajah dan negarawan Perancis. Pada tahun 1802 Flinders menamakan Gunung Lofty tetapi merekodkan hanya sedikit kawasan yang kini menjadi Adelaide.

Charles Sturt mengetuai ekspedisi dari New South Wales pada tahun 1829 yang pertama sekali menyusuri Sungai Murrumbidgee menjadi 'sebatang sungai yang luas dan besar', yang dinamakan Sungai Murray. Kumpulannya kemudian mengikuti sungai ini ke persimpangan dengan Sungai Darling dan terus ke hilir sungai ke Tasik Alexandrina, di mana Murray bertemu dengan laut di Australia Selatan. Dengan penat lelah, kumpulan itu terpaksa mendayung kembali beratus-ratus hulu kilometer ke hulu untuk perjalanan balik.

Persediaan British untuk menubuhkan koloni

Sebuah kumpulan di Britain yang diketuai oleh Edward Gibbon Wakefield telah meninjau untuk memulakan koloni berdasarkan penempatan bebas dan bukan buruh banduan. Wakefield mencadangkan bahawa berbanding pemberian tanah bebas kepada peneroka seperti yang berlaku di negara-negara jajahan lain, tanah itu harus dijual. Wang dari pembelian tanah akan digunakan semata-mata untuk mengangkut pekerja ke tanah jajahan secara percuma, yang merupakan pekerja yang bertanggungjawab dan mahir dan bukannya orang fakir dan banduan. Harga tanah perlu cukup tinggi supaya pekerja yang menyimpan untuk membeli tanah mereka sendiri akan kekal dalam tenaga kerja cukup lama untuk mengelakkan kekurangan tenaga kerja.

Pada tahun 1830 Charles Sturt meneroka Sungai Murray dan kagum dengan apa yang beliau secara ringkas lihat semasa melalui Tasik Alexandrina, kemudian menulis:

"Tergesa-gesa .... sebagaimana pandangan saya, mata saya tidak pernah melihat sebuah negara yang aspeknya lebih cerah, atau yang lebih baik, dari apa yang memenuhi ruang di antara tasik (Tasik Alexandrina) dan banjaran St Vincent Gulf, dan, bersambungan ke utara dari Gunung Barker terbentang jauh, tanpa sebarang sempadan yang boleh dilihat".

Kapten Collet Barker, yang dihantar oleh Gabenor New South Wales Ralph Darling, menjalankan kajian yang lebih menyeluruh di kawasan itu pada tahun 1831, seperti yang disyorkan oleh Sturt. Selepas berenang di muara Sungai Murray, Barker telah dibunuh oleh penduduk asli yang mungkin mempunyai hubungan dengan pemburbu anjing laut dan banduan yang melarikan diri di rantau ini. Walaupun begitu, kajian lebih terperinci beliau memimpin Sturt untuk membuat kesimpulan dalam laporan 1833 beliau:

"Nampaknya tempat yang akhirnya telah dijumpai di pantai selatan New Holland yang penjajah mungkin akan usahakan dengan setiap prospek kejayaan ....Semua yang pernah mendarat di pantai timur St. Vincent's Gulf akan bersetuju tentang kekayaan tanah dan banyaknya padang ragut."